Adresa: Rimski trg 46

81000 Podgorica Crna Gora

tel: +382 20 482 301

www.gov.me/mek



Broj: 016-102/24-5166/2 25. novembar 2024.godine

Na osnovu člana 18 Zakona o upravnom postupku („Službeni list CG“, br. 56/14, 20/15, 40/16 i 37/17), člana 30 stav 1 i 5 Zakona o slobodnom pristupu informacijama („Službeni list CG“, br. 44/12 i 30/17), postupajući po zahtjevu Sandre Rakočević, ispred ADP Zid, ul. Serdara Jola Piletića 13, Podgorica, zavedenom kod ovog Ministarstva pod brojem: 016-102/24-5166/1 od 20. novembra 2024.godine, ministar ekonomskog razvoja, donosi

**R j e š e nj e**

**I ODBIJA SE** zahtjev za slobodan pristup informacijama, podnosioca Sandre Rakočević, ispred ADP Zid, zaveden kod ovog Ministarstva pod brojem: 016-102/24-5166/1 od 20. novembra 2024.godine, kao neosnovan, sa razloga neposjedovanja informacije.

**II** Troškova postupka nije bilo.

**O b r a z l o ž e nj e**

Dana 20. novembra 2024.godine, Sandra Rakočević, ispred ADP Zid, podnijela je ovom Ministarstvu, zahtjev za slobodan pristup informacijama, zaveden kod ovog Ministarstva pod brojem: 016-102/24-5166/1, kojim je tražen pristup informaciji i to: „ Koliko osoba je trenutno angažovano po Ugovoru o volonterskom radu u vašem Ministarstvu sa pratećom dokumentacijom: dužina trajanja ugovora, na kojim pozicijama su lica angažovana, da li su angažovana lica državljani Crne Gore, EU ili neke druge zemlje“.

Postupajući po zahtjevu, ovo Ministarstvo je utvrdilo da se tražena informacija ne nalazi u njegovom posjedu, s obzirom da Ministarstvo ekonomskog razvoja nema zaključen niti jedan Ugovor o volonterskom radu.

Na osnovu naprijed iznjetog, stekli su se uslovi za primjenu odredbe člana 30 stav 1 Zakona o slobodnom pristupu informacijama, kojom je između ostalog propisano da organ vlasti odlučuje rješenjem kojim dozvoljava pristup traženoj informaciji, odnosno ponovnu upotrebu informacija ili njenom dijelu ili zahtjev odbija.

Shodno naprijed iznijetom, odlučeno je kao u dispozitivu rješenja.

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

**MINISTAR**

**Nik Gjeloshaj**

**Dostavljeno:**

* Podnosiocu zahtjeva

- u spise predmeta

- a/a